rejauldu/bengali-wikipedia huggingface dataset:
বরগুনা-৩ বাংলাদেশের একটি বিলুপ্ত সংসদীয় আসন। বাংলাদেশের বরগুনা জেলার আমতলী ও তালতলী উপজেলা নিয়ে এ সংসদীয় আসন গঠিত হয়েছিল। নবম জাতীয় সংসদ নির্বাচনের আগে নির্বাচনী গেজেটে এই আসনটি বিলুপ্ত ঘোষণা করা হয়েছিল। এই আসনের সর্বশেষ সাংসদ ছিলেন শেখ হাসিনা।  ইতিহাস ব্রিটিশ শাসনামল থেকে বরগুনা-৩ সংসদীয় আসনটি একটি স্বতন্ত্র আসন ছিল বলে জানা গেছে। বাংলাদেশের স্বাধীনতার পর থেকে ২০০১ সাল পর্যন্ত বরগুনা জেলায় তিনটি সংসদীয় আসন ছিল। এর মধ্যে আমতলী ও তালতলী উপজেলা নিয়ে ১১২ নং বরগুনা-৩ আসন ছিল। ২০০১ সালের নবম জাতীয় সংসদ নির্বাচনে তৎকালীন সংসদ সদস্য মো. মজিবুর রহমান তালুকদারের হঠাৎ মৃত্যুতে এ আসন থেকে প্রধানমন্ত্রী শেখ হাসিনা নির্বাচন করে জয়লাভ করেছিলেন। ২০০৮ সালে তত্ত্বাবধায়ক সরকার জনসংখ্যার ভিত্তিতে আসনটি (আমতলী-তালতলী) বিলুপ্তি করে। পরে আসনটি বরগুনার বরগুনা-১ আসনের সঙ্গে সংযুক্ত করে দেয়া হয়। তবে আসনটি বিলুপ্তির ক্ষেত্রে সীমানা নির্ধারণ অধ্যাদেশ গঠন ১৯৭৬-এর ৬-এর (২) ধারা অনুযায়ী প্রশাসনিক কাঠামো, আয়তন ও বাস্তবিক অবস্থা বিবেচনা করা হয় নি বলে বিতর্ক রয়েছে। তথ্যসূত্র  বিষয়শ্রেণী:বরগুনা জেলার জাতীয় সংসদীয় আসন
থাম্ব|সুইজারল্যান্ডের জেনেভায় ১৬২৩ সালে অনুষ্ঠিত জাদুকরী বিচারের সাজা জিন ব্রোলিয়েট (মৃত্যু 1623) একজন জেনেভান মহিলা ছিলেন যাকে জাদুবিদ্যা জন্য মৃত্যুদণ্ড দেওয়া হয়েছিল।.Broye, Christian., Sorcellerie et superstitions à Genève : XVIe-XVIIIe siècle, Le Concept moderne, 1990 (ISBN 2882420161 et 9782882420169Eusèbe-Henri Gaullieur, Genève depuis la constitution de cette ville en république jusqu'à nos jours (1532-1856): Genève, république protestante et canton suisse, Ch. Gruaz, imprimeur-éditeur, 1856  তিনি জেনেভা শহরে জাদুবিদ্যার জন্য দাহ করা শেষ ব্যক্তি হিসেবে পরিচিত। তবে, তিনি জেনেভাতে জাদুবিদ্যার জন্য শাস্তি পাওয়া শেষ ব্যক্তি ছিলেন না: জেনেভাতে জাদুবিদ্যার জন্য শাস্তি পাওয়া শেষ ব্যক্তি ছিলেন মিশি চডেরন, তবে তাকে দাহ করে মৃত্যুদণ্ড দেওয়া হয়নি।   তথ্যসূত্র   বিষয়শ্রেণী:জন্মের সাল অজানা বিষয়শ্রেণী:১৬২৩-এ মৃত্যু
ঝালর (বৈজ্ঞানিক নাম:Catapaecilma major(Elwes) ছোট আকারের এক প্রজাতির প্রজাপতি যার শরীর ও ডানা হলদেটে বাদামী বর্ণের। এরা ‘লাইসিনিডি’ গোত্রের এবং 'থেকলিনি' উপগোত্রের সদস্য। ঝালর ও হলুদ টিনসেল পরস্পর অনুরূপ প্রজাতি যাদের মধ্যে কেবল দাগ-ছোপের এবং বর্ণের সামান্য পার্থক্য রয়েছে।  আকার  ঝালর এর প্রসারিত অবস্থায় ডানার আকার ২৮-৩২ মিলিমিটার দৈর্ঘ্যের হয়।  উপপ্রজাতি  ঝালর এর উপপ্রজাতিগুলো হলো: Catapaecilma major major (northern India to Burma, northern Thailand) Catapaecilma major albicans Corbet, 1941 (Burma, Thailand, Laos) Catapaecilma major emas Fruhstorfer, 1912 (Peninsular Malaysia, Singapore, southern Thailand) Catapaecilma major callone (Fruhstorfer, 1915) (southern India) Catapaecilma major myosotina  Fruhstorfer, 1912 (Sri Lanka, southern India) Catapaecilma major sedina (Fruhstorfer, 1915) (north-eastern Sumatra) Catapaecilma major moltrechti (Wileman, 1908) (Taiwan) Catapaecilma major sophonias Fruhstorfer, 1912 (western Java)   ভারতে প্রাপ্ত ঝালর এর  উপপ্রজাতি  ভারতে প্রাপ্ত ঝালর এর উপপ্রজাতি হল-   Catapaecilma major major Druce, 1895 – Himalayan Common Tinsel  Catapaecilma major callone Fruhstorfer, 1915 – Sahyadri Common Tinsel thumb|Wing-rubbing activity of Catapaecilma major Druce, 1895 - Common Tinsel   বিস্তার  এই প্রজাতি ভারত এর  পশ্চিমঘাট পর্বতমালা, উড়িষ্যা, উত্তরাখণ্ড থেকে অরুণাচল প্রদেশ, নেপাল, ভুটান এবং মায়ানমার এর বিভিন্ন অঞ্চলে দেখা যায়।   চিত্রশালা    তথ্যসূত্র     বহিঃসংযোগ   বিষয়শ্রেণী:ভারতের প্রজাপতি বিষয়শ্রেণী:পশ্চিমবঙ্গে প্রাপ্ত লাইসিনিডি গোত্রের প্রজাপতি বিষয়শ্রেণী:১৮৯৫-এ বর্ণিত প্রজাপতি
জেমস ম্যাডিসন (- ২৮ জুন, ১৮৩৬) ছিলেন মার্কিন রাজনীতিবিদ, কূটনীতিবিদ এবং মার্কিন প্রতিষ্ঠাতা পিতা যিনি ১৮০৯ থেকে ১৮১৭ সাল পর্যন্ত মার্কিন যুক্তরাষ্ট্রের চতুর্থ রাষ্ট্রপতি হিসেবে দায়িত্ব পালন করেছেন। মার্কিন যুক্তরাষ্ট্রের সংবিধান এবং অধিকার বিলের খসড়া প্রণয়ন ও প্রচারে গুরুত্বপূর্ণ ভূমিকার জন্য ম্যাডিসনকে "সংবিধানের জনক" হিসেবে জনপ্রিয়তা লাভ করেছেন।  প্রারম্ভিক জীবন জেমস ম্যাডিসন জুনিয়র ১৭৫১ সালের ১৬ই মার্চ (৫ই মার্চ ১৭৫১, পুরনো স্টাইল, জুলীয় বর্ষপঞ্জী) ভার্জিনিয়ার পোর্ট কনওয়ের নিকটবর্তী বেলে গ্রোভ প্লান্টেশনে জন্মগ্রহণ করেন। তার পিতা জেমস ম্যাডিসন সিনয়র টোবাকো প্লান্টার ছিলেন। তিনি মাউন্ট পিজেন্টে এক প্লান্টেশনে বেড়ে ওঠেন এবং বয়ঃপ্রাপ্ত হলে উত্তরাধিকার সূত্রে এই সম্পত্তির মালিক হন। তিনি পরবর্তীতে আরও সম্পত্তি, দাস ও ৫,০০০ একর জমির মালিক হন এবং পিয়েডমন্টের সবচেয়ে বড় জমিদার হয়ে ওঠেন। জেমসের মাতা নেলি কনওয়ে ম্যাডিসন পোর্ট কনওয়েতে জন্মগ্রহণ করেন। তিনি সেখানকার প্রখ্যাত প্লান্টার ও টোবাকো ব্যবসায়ীর কন্যা।} জেমস তার ১২ ভাইবোনের সর্বজ্যেষ্ঠ ছিলেন। তার সাত ভাই ও চার বোনের মধ্যে ছয়জন পূর্ণবয়স্ক হওয়ার পূর্বে মারা যায়। ১৭৬০-এর দশকে ম্যাডিসন পরিবার মন্টপেলিয়ার নামক নতুন বাড়িতে বসবাস শুরু করেন।  টীকা  তথ্যসূত্র  বিষয়শ্রেণী:১৭৫১-এ জন্ম বিষয়শ্রেণী:১৮৩৬-এ মৃত্যু বিষয়শ্রেণী:১৯শ শতাব্দীর মার্কিন রাজনীতিবিদ বিষয়শ্রেণী:ইংরেজ বংশোদ্ভূত মার্কিন ব্যক্তি বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য বিষয়শ্রেণী:মার্কিন যুক্তরাষ্ট্রের রাষ্ট্রপতি বিষয়শ্রেণী:১৮শ শতাব্দীর মার্কিন রাজনীতিবিদ বিষয়শ্রেণী:১৯শ শতাব্দীর মার্কিন দার্শনিক বিষয়শ্রেণী:মার্কিন পররাষ্ট্রমন্ত্রী বিষয়শ্রেণী:মার্কিন যুক্তরাষ্ট্রের ১৯শ শতাব্দীর রাষ্ট্রপতি বিষয়শ্রেণী:ম্যাডিসন পরিবার
নদমূলা শিয়ালকাঠী বাংলাদেশের পিরোজপুর জেলার অন্তর্গত ভান্ডারিয়া উপজেলার একটি ইউনিয়ন।   আয়তন  নদমূলা শিয়ালকাঠী ইউনিয়নের আয়তন ৫,০০৩ একর।   প্রশাসনিক কাঠামো  নদমূলা শিয়ালকাঠী ইউনিয়ন ভান্ডারিয়া উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম ভান্ডারিয়া থানার আওতাধীন। এটি জাতীয় সংসদের ১২৮নং নির্বাচনী এলাকা পিরোজপুর-২ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী নদমূলা শিয়ালকাঠী ইউনিয়নের মোট জনসংখ্যা ২২,৩৫৫ জন। এর মধ্যে পুরুষ ১০,৯৩৪ জন এবং মহিলা ১১,৪২১ জন। মোট পরিবার ৫,৩৫৩টি।   শিক্ষা  ২০১১ সালের আদমশুমারি অনুযায়ী নদমূলা শিয়ালকাঠী ইউনিয়নের সাক্ষরতার হার ৬৩.২%।   আরও দেখুন   ভান্ডারিয়া উপজেলা  ভান্ডারিয়া থানা  পিরোজপুর জেলা   তথ্যসূত্র    বহিঃসংযোগ   বিষয়শ্রেণী:ভান্ডারিয়া উপজেলার ইউনিয়ন
বাংলাদেশ বক্সিং ফেডারেশন বাংলাদেশের জাতীয় মুষ্টিযুদ্ধ সংস্থা এবং দেশের মুষ্টিযুদ্ধ ক্রীড়া পরিচালনার দায়িত্বপ্রাপ্ত ফেডারেশন। লেফটেন্যান্ট কর্নেল এম এ লতিফ খান (অব.) ফেডারেশনের সভাপতি।  ইতিহাস বাংলাদেশ অ্যামেচার বক্সিং ফেডারেশন ১৯৭২ সালে প্রতিষ্ঠিত হয়। ২০১২ সালে, তারা জাতীয় মহিলা মুষ্টিযুদ্ধ প্রতিযোগিতা শুরু করে।   কার্যনির্বাহী কমিটি + বাংলাদেশ বক্সিং ফেডারেশনের কার্যনির্বাহী কমিটি-২০২৫ নাম  পদবী লে. কর্নেল এম এ লতিফ খান (অব.)  সভাপতি মো. ফারুক হোসেন  সহ-সভাপতি ইঞ্জি. মোহাম্মদ ফায়াজুর রহমান ভূঁইয়া (জুয়েল)  সহ-সভাপতি এম এ কুদ্দুস খান  সাধারণ সম্পাদক সৈয়দ মহিউদ্দিন আহমেদ  যুগ্ম সম্পাদক আতিকুর রহমান সজীব  কোষাধ্যক্ষ অ্যাড. গাজী কামরুল ইসলাম সজল  সদস্য মো. মোরসালিন আহমেদ  সদস্য মেজর মো. ইসরাফিল আলম, পিএসসি  সদস্য এ আর মিশকাতুল ইসলাম  সদস্য মো. মিনহাজ উদ্দিন  সদস্য মো. জহির উদ্দিন চৌধুরী  সদস্য ইশতিয়াক আহমেদ  সদস্য এম এ আজিজ হিরু  সদস্য মো. আল-আমিন  সদস্য বিকেএসপি প্রতিনিধি  সদস্য লে. কর্নেল মো. তৌহিদুল ইসলাম (সেনা ক্রীড়া নিয়ন্ত্রণ বোর্ড)  সদস্য বিজিবি প্রতিনিধি  সদস্য পুলিশ প্রতিনিধি  সদস্য  তথ্যসূত্র  বিষয়শ্রেণী:বাংলাদেশে মুষ্টিযুদ্ধ বিষয়শ্রেণী:এশিয়ান বক্সিং কনফেডারেশনের সদস্য বিষয়শ্রেণী:১৯৭২ সালে প্রতিষ্ঠিত প্রতিষ্ঠান বিষয়শ্রেণী:বাংলাদেশের ক্রীড়া সংস্থা বিষয়শ্রেণী:ঢাকাভিত্তিক প্রতিষ্ঠান
জাতীয় গণমাধ্যম ইনস্টিটিউট একটি রাষ্ট্রীয় মালিকানাধীন শিক্ষা প্রতিষ্ঠান যা বাংলাদেশে গণযোগাযোগ ও সাংবাদিকতা বিষয়ে অভূতপূর্ব অবদান রেখে চলেছে। এটির সদর দপ্তর এ. এ. ডব্লিউ চৌধুরী রোড, দারুস সালাম থানা, ঢাকায় অবস্থিত। বর্তমানে মহাপরিচালক হিসেবে দায়িত্ব পালন হরছেন শাহিন ইসলাম, এনডিসি।    ইতিহাস  ন্যাশনাল ব্রডকাস্টিং একাডেমি হিসাবে ১৯৮০ সালে প্রতিষ্ঠানটি প্রতিষ্ঠিত হয়। ১৯৮৪ সালে জেনারেল হুসেইন মুহাম্মদ এরশাদের শাসনকালীন সময়ে সামরিক আইন কমিটির সুপারিশ অনুযায়ী ন্যাশনাল ব্রডকাস্টিং একাডেমির নাম পরিবর্তন করে জাতীয় গণমাধ্যম ইনস্টিটিউট রাখা হয়। এটি প্রশিক্ষণার্থীদের গণমাধ্যম সম্পর্কিত প্রশিক্ষণ প্রদানের পাশাপাশি গণমাধ্যম নিয়ে গবেষণা পরিচালনা করে। প্রতিষ্ঠানটি তথ্য মন্ত্রণালয়ের আওতাভুক্ত।   তথ্যসূত্র   বিষয়শ্রেণী:বাংলাদেশের গণমাধ্যম বিষয়শ্রেণী:ঢাকা ভিত্তিক সংগঠন বিষয়শ্রেণী:১৯৮০-এ বাংলাদেশে প্রতিষ্ঠিত বিষয়শ্রেণী:বাংলাদেশের গবেষণা প্রতিষ্ঠান বিষয়শ্রেণী:ঢাকার বিশ্ববিদ্যালয় ও মহাবিদ্যালয়
thumb|বাঁশপাতি, বাংলাদেশের একটি সংরক্ষিত উদ্ভিদ বাংলাদেশের সংরক্ষিত উদ্ভিদ বলতে বোঝানো হয় সে সব উদ্ভিদ যে গুলো বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইন অনুযায়ী বাংলাদেশ সরকার কর্তৃক সংরক্ষিত ঘোষণা করা হয়েছে। উক্ত আইনের শেষে যুক্ত ৪র্থ তফসিলে মোট ৫৪টি উদ্ভিদের নামোল্লেখ করা হয়েছে যেগুলো বাংলাদেশের ভূ-খণ্ডে সংরক্ষিত উদ্ভিদ (Protected plants) হিসেবে বিবেচিত হবে।  সংরক্ষিত ঘোাষিত উদ্ভিদের ক্ষেত্রে সকলকে সতর্কতা অবলম্বন করতে হবে। কেননা উক্ত আইনের ৬ ধারা মোতাবেক এই ৫৪ প্রজাতির উদ্ভিদ  ইচ্ছাকৃতভাবে উঠানো, উপড়ানো, ধ্বংস বা সংগ্রহ করা নিষিদ্ধ ঘোষণা করা হয়েছে। উক্ত ধারা লঙ্ঘন করলে বিচারক্রমে ৩৯ ধারা অনুযায়ী কোনো ব্যক্তি এক বছরের কারাদণ্ড অথবা ৫০ হাজার টাকা জরিমানা অথবা উভয় দণ্ডে দণ্ডিত হতে পারেন। কোন ব্যক্তি একই অপরাধ দ্বিতীয়বার করলে শাস্তির পরিমাণ দ্বিগুণ হবে।  আইনের ৪১ ধারা মোতাবেক আরও উল্লেখ রয়েছে যে, কোনো ব্যক্তি এই আইনের অধীন কোন অপরাধ সংঘটনে প্রত্যক্ষ বা পরোক্ষভাবে সহায়তা করলে বা উক্ত অপরাধ সংঘটনে প্ররোচনা প্রদান করে থাকলে এবং উক্ত সহায়তা বা প্ররোচনার ফলে অপরাধটি সংঘটিত হলে, উক্ত সহায়তাকারী বা প্ররোচনাকারী তাহার সহায়তা বা প্ররোচনা দ্বারা সংঘটিত অপরাধের জন্য নির্ধারিত দন্ডে দণ্ডিত হইবেন।<ref name="আইন"/  তালিকা বন্যপ্রাণী সংরক্ষণ ও নিরাপত্তা আইন ২০১২’র তফসিল ৪-এ অন্তর্ভুক্ত উদ্ভিদের তালিকা:বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৫৩৮-৪১, ১১৮৪২২,১১৮৪৩২   তালিপাম  হাতিশুর  সিভিট  বইলাম  চুন্দুল  কুম্ভি  প্রশান্ত আমুর  ধুপ  কাঁটালাল বাটনা  কর্পূর  তেজবহুল  মনিরাজ  অনন্তমূল  পুদিনা  বাঁশপাতা  উরি আম  পাদাউক  রিটা  কুসুম/জায়না  উদাল  হাড়জোড়া  ত্রিকোণী বট  লতা বট  গয়া অশ্বথ  উর্বশী  উদয়পদ্ম  জহুরী চাঁপা  কুঁচ  কামদেব  কির্পা  কুর্চি  খলশী  গলগল  জইন  টালি  তমাল  বুদ্ধনারকেল  হরিনা  সিংড়া  সমুন্দরফল  বর্মি মইলাম  পশুর  কোথ (উদ্ভিদ)  খাসি পিচার প্লান্ট </div>  অর্কিডসমূহ   বড় ভেন্ডপসিস  নীল রাস্না  লেডিস স্লিপার  রেড ভান্ডা   বালবোফাইলাম  ডুথি  কুনছিছিরি  বেসক ডেনড্রোবিয়াম  বিশালপত্রী ডেনড্রোবিয়াম  মহা ডেনড্রোবিয়াম  বাসন্তীরঙা ডেনড্রোবিয়াম </div>  আরও দেখুন  বাংলাদেশের স্তন্যপায়ী প্রাণীর তালিকা  বাংলাদেশের মাছের তালিকা  বাংলাদেশের সরীসৃপের তালিকা  বাংলাদেশের পাখির তালিকা ‎  তথ্যসূত্র  বিষয়শ্রেণী:বাংলাদেশের রক্ষিত উদ্ভিদ বিষয়শ্রেণী:বাংলাদেশের পরিবেশ উদ্ভিদ, সংরক্ষিত
২০২৪ আইসিসি পুরুষ টি২০ বিশ্বকাপ বাছাইপর্ব হল ২০২৪ আইসিসি পুরুষ টি২০ বিশ্বকাপ প্রতিযোগিতার বিশ্বব্যাপী একটি মাধ্যম, যার দ্বারা উক্ত প্রতিযোগিতায় অংশগ্রহণকারী জাতীয় ক্রিকেট দলগুলি উত্তীর্ণ হতে সক্ষম হয়েছিল।  ফরম্যাট পূর্ববর্তী সংস্করণের শীর্ষ আটটি দল, ২০২৪ সালের স্বাগতিক দেশ এবং পরবর্তী সেরা দুই থেকে চারটি দল (পূর্ববর্তী সংস্করণে স্বাগতিকদের শেষ অবস্থানের উপর নির্ভর করে) টুর্নামেন্টের জন্য স্বয়ংক্রিয়ভাবে যোগ্যতা অর্জন করেছিল। বাকি আটটি দল আঞ্চলিক বাছাইপর্বের মাধ্যমে নির্ধারিত হবে। প্রতিটি আঞ্চলিক বাছাইপর্ব দুটি পর্যায়ে অনুষ্ঠিত হবে:  উপ-আঞ্চলিক বাছাইপর্ব: এই পর্যায়ে আইসিসি অঞ্চলের উপর নির্ভর করে এক বা একাধিক টুর্নামেন্ট থাকে। ম্যাচগুলি একক রাউন্ড-রবিন বা ডাবল রাউন্ড-রবিন ফর্ম্যাটে অনুষ্ঠিত হয়। নির্ধারিত সংখ্যক দল পরবর্তী পর্যায়ে যায়। আঞ্চলিক ফাইনাল: স্বয়ংক্রিয় যোগ্যতা অর্জন করতে অক্ষম শীর্ষ দলগুলি এবং উপ-আঞ্চলিক বাছাইপর্ব থেকে এগিয়ে আসা দলগুলি এই পর্যায়ে অংশগ্রহণ করে। ম্যাচগুলি একক রাউন্ড-রবিন বা ডাবল রাউন্ড-রবিন ফর্ম্যাটে অনুষ্ঠিত হয়। নির্ধারিত সংখ্যক দল ২০২৪ সালের আইসিসি পুরুষদের টি-টোয়েন্টি বিশ্বকাপে অংশগ্রহণ করে।  উত্তীর্ণ দল 400px|থাম্ব|২০২৪ আইসিসি পুরুষ টি২০ বিশ্বকাপে অংশগ্রহণ করতে যাওয়া দেশগুলোকে রঙিন করে দেখানো হয়েছে।  +উত্তরণের যোগ্যতাতারিখআয়োজনস্থলআসনউত্তীর্ণ দলআয়োজক   সরাসরি ২২০২২ আইসিসি পুরুষ টি২০ বিশ্বকাপ (আগের আসরের সেরা ৮ টি দল)নভেম্বর ২০২২  অস্ট্রেলিয়া৮ আইসিসি পুরুষ টি২০আই দলের র‍্যাঙ্কিং (আইসিসি টি২০ দল র‍্যাঙ্কিং থেকে পরবর্তী ২ টি দল)১৪ নভেম্বর ২০২২  ২ইউরোপ বাছাইপর্ব ২০—২৮ জুলাই ২০২৩  স্কটল্যান্ড ২পূর্ব এশিয়া-প্রশান্ত মহাসাগরীয় বাছাইপর্ব ২২—২৯ জুলাই ২০২৩  পাপুয়া নিউগিনি১ আমেরিকা বাছাইপর্ব ৩০ সেপ্টেম্বর—৭ অক্টোবর ২০২৩  বারমুডা১ এশিয়া বাছাইপর্ব৩০ অক্টোবর—৯ নভেম্বর ২০২৩ নেপাল২আফ্রিকা বাছাইপর্ব ২২ নভেম্বর—৩০ নভেম্বর ২০২৩  নামিবিয়া২মোট২০   আফ্রিকা বাছাইপর্ব  বাছাইপর্ব এবাছাইপর্ব বিআঞ্চলিক ফাইনালে সরাসরি উত্তীর্ণ                                     এশিয়া বাছাইপর্ব  বাছাইপর্ব এবাছাইপর্ব বিআঞ্চলিক ফাইনালে সরাসরি উত্তীর্ণ                             ইএপি বাছাইপর্ব  বাছাইপর্ব এবাছাইপর্ব বিআঞ্চলিক ফাইনালে সরাসরি উত্তীর্ণ                 ইউরোপ বাছাইপর্ব  বাছাইপর্ব এবাছাইপর্ব বিবাছাইপর্ব সিআঞ্চলিক ফাইনালে সরাসরি উত্তীর্ণ                                                              আমেরিকা বাছাইপর্ব  উপআঞ্চলিক বাছাইপর্বআঞ্চলিক ফাইনালে সরাসরি উত্তীর্ণ                  তথ্যসূত্র  বিষয়শ্রেণী:২০২৪ আইসিসি পুরুষ টি২০ বিশ্বকাপ বিষয়শ্রেণী:২০২২-এ ক্রিকেট বিষয়শ্রেণী:২০২২–২৩-এ ক্রিকেট বিষয়শ্রেণী:২০২৩-এ ক্রিকেট বিষয়শ্রেণী:২০২৩–২৪-এ ক্রিকেট
রদা সালিম (; জন্ম: ২৫ অক্টোবর ১৯৯৯) হলেন একজন মরক্কী পেশাদার ফুটবল খেলোয়াড়। তিনি বর্তমানে মিশরের পেশাদার ফুটবল লিগের শীর্ষ স্তর মিশরীয় প্রিমিয়ার লিগের ক্লাব আল আহলি এবং মরক্কো জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।  ২০২২ সালে, সালিম মরক্কো অনূর্ধ্ব-২৩ দলের হয়ে মরক্কোর বয়সভিত্তিক পর্যায়ে অভিষেক করেছিলেন। এরপূর্বে তিনি ২০২১ সালে মরক্কোর হয়ে আন্তর্জাতিক পর্যায়ে অভিষেক করেছেন; মরক্কোর জার্সি গায়ে তিনি এপর্যন্ত ১ ম্যাচে অংশগ্রহণ করেছেন।  প্রারম্ভিক জীবন রদা সালিম ১৯৯৯ সালের ২৫শে অক্টোবর তারিখে মরক্কোর কাসাব্লাঙ্কায় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল সালিম মরক্কো অনূর্ধ্ব-২৩ দলের হয়ে খেলার মাধ্যমে মরক্কোর প্রতিনিধিত্ব করেছেন। ২০২২ সালের ৮ই আগস্ট তারিখে তিনি সৌদি আরব অনূর্ধ্ব-২৩ দলের বিরুদ্ধে ম্যাচে মরক্কো অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spielbericht/index/spielbericht/4342503  পরিসংখ্যান আন্তর্জাতিক   দল  সাল  ম্যাচ  গোল মরক্কো  ২০২১  ১  ০ সর্বমোট  ১  ০  তথ্যসূত্র  বহিঃসংযোগ     বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:মরক্কী ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:আল আহলি স্পোর্টিং ক্লাবের খেলোয়াড় বিষয়শ্রেণী:মিশরীয় প্রিমিয়ার লিগের খেলোয়াড় বিষয়শ্রেণী:মরক্কোর আন্তর্জাতিক যুব ফুটবলার বিষয়শ্রেণী:মরক্কোর অনূর্ধ্ব-২৩ আন্তর্জাতিক ফুটবলার বিষয়শ্রেণী:মরক্কোর আন্তর্জাতিক ফুটবলার বিষয়শ্রেণী:রয়্যাল আর্মড ফোর্সেস ফুটবল ক্লাবের খেলোয়াড় বিষয়শ্রেণী:২০২০ আফ্রিকান নেশন্স চ্যাম্পিয়নশিপের খেলোয়াড় বিষয়শ্রেণী:বুতুলাহের খেলোয়াড় বিষয়শ্রেণী:পুরুষ ফুটবল ফরোয়ার্ড
সিরাজুল ইসলাম (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। দৈনিক প্রথম আলো, "তোমাদের এ ঋণ শোধ হবে না" | তারিখ: ১৪-০৫-২০১২   জন্ম ও শিক্ষাজীবন  সিরাজুল ইসলামের বাড়ি সিলেট জেলার বিশ্বনাথ উপজেলার দেওকলস ইউনিয়নের আগ্নপাড়া গ্রামে। তার বাবার নাম আলফু মিয়া এবং মায়ের নাম ছবরুন্নেছা বেগম। তার স্ত্রীর নাম ফাতেমা ফেরদৌস চৌধুরী। এ দম্পতির এক মেয়ে ও তিন ছেলে।   কর্মজীবন  ১৯৭১ সালে সিরাজুল ইসলাম ল কলেজের শিক্ষার্থী ছিলেন। মুক্তিযুদ্ধ শুরু হলে এপ্রিল মাসের মাঝামাঝি ভারতে যান। পরে মেঘালয়ের ইকো ওয়ান সেন্টারে প্রশিক্ষণ নেন। প্রশিক্ষণ শেষে তাঁকে বালাট সাব-সেক্টরে পাঠানো হয়। বেরিগাঁওয়ে পাকিস্তানি প্রতিরক্ষা অবস্থানে সাহসিকতার সঙ্গে অপারেশনের জন্য তিনি বীর প্রতীক খেতাব পেয়েছেন।   মুক্তিযুদ্ধে ভূমিকা  সুনামগঞ্জ জেলার উত্তর সীমান্তঘেঁষে বালাট এলাকা। এটি বাংলাদেশ-ভারত সীমানা। ১৯৭১ সালে এখানে ছিল ৫ নম্বর সেক্টরের একটি সাব-সেক্টর। সাব-সেক্টরে মুক্তিবাহিনীর বেশির ভাগ যোদ্ধা গণবাহিনীর সদস্য। অর্থাৎ ছাত্র-যুবক-জনতা। তারা ছিলো স্বল্প প্রশিক্ষণপ্রাপ্ত। তাঁদের সঙ্গে মাত্র ২৩৫ জন বাঙালি সেনাসদস্য আর বেশ কিছু মুজাহিদ, পুলিশ ও আনসার। গণবাহিনীর একটি দলের দলনেতা সিরাজুল ইসলাম। সেখানে এক রাতে নিঃশব্দে এগিয়ে চলেছেন একদল মুক্তিযোদ্ধা। তাঁদের নেতৃত্বে সিরাজুল ইসলাম। তাঁদের লক্ষ্য বেরিগাঁওয়ের পাকিস্তানি সেনাদের বাংকার। নির্দিষ্ট সময়ে (রাত ১২টা এক মিনিট) তারা একযোগে বাংকারে সফল গ্রেনেড হামলা চালালেন। গ্রেনেড বিস্ফোরণের সঙ্গে সঙ্গে পাকিস্তানিদের মধ্যে তোলপাড় শুরু হয়ে গেল। পাকিস্তানিদের মধ্যে আর্তনাদ ও চিৎকার। তারপর পাকিস্তানিরা বৃষ্টির মতো গুলি শুরু করল। তখন তারা দ্রুত ওই এলাকা থেকে নিরাপদ স্থানে চলে গেলেন। বালাট সাব-সেক্টরের মুক্তিযোদ্ধারা মূলত হিট অ্যান্ড রান পদ্ধতিতে যুদ্ধ করতেন। কয়েক দিন পর পর হঠাৎ পাকিস্তানিদের ওপর আক্রমণ করে তারা দ্রুত সরে পড়তেন। তাঁদের মূল লক্ষ্য পাকিস্তানিদের মানসিকভাবে দুর্বল করে দেওয়া। সিরাজুল ইসলাম কয়েকবার তার দল নিয়ে এভাবে সুনামগঞ্জের বেরিগাঁও ও ষোলঘরে অপারেশন করেন। বেরিগাঁওয়ে পাকিস্তানিদের একটি শক্ত ঘাঁটি ছিল। বালাট থেকে দীর্ঘ ২৭-২৮ কিলোমিটার হাওর পেরিয়ে সুনামগঞ্জ শহর ও পার্শ্ববর্তী অন্যান্য এলাকায় আসার একমাত্র পথ এই বেরিগাঁও। পাকিস্তানি প্রতিরক্ষার কারণে মুক্তিযোদ্ধারা সুনামগঞ্জে অপারেশন চালাতে পারছিলেন না। সে জন্য তারা বারবার এখানে আক্রমণ করেন। তারা পাকিস্তানিদের উচ্ছেদে ব্যর্থ হলেও প্রতিবারই পাকিস্তানিদের কিছু না কিছু ক্ষয়ক্ষতি হয়।   পুরস্কার ও সম্মাননা   বীর প্রতীক   তথ্যসূত্র    পাদটীকা       বহিঃসংযোগ   বিষয়শ্রেণী:বীর প্রতীক বিষয়শ্রেণী:সিলেট জেলার ব্যক্তি বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
পাকিস্তান ক্রিকেট দল দুইটি টেস্ট ক্রিকেট এবং তিনটি টুয়েন্টি২০ আন্তর্জাতিক খেলার জন্য নিউজিল্যান্ড সফর করে, যা ডিসেম্বর ২০২০ থেকে জানুয়ারি ২০২১-এ অনুষ্ঠিত হয়।   দলীয় সদস্য টেস্টটি২০আই     কেন উইলিয়ামসন (অধিঃ)  টম ব্লান্ডেল  ট্রেন্ট বোল্ট  কাইল জেমিসন  টম ল্যাথাম  ড্যারিল মিচেল  হেনরি নিকোলস  মিচেল স্যান্টনার  টিম সাউদি  রস টেলর  নিল ওয়াগনার  বিজে ওয়াটলিং (উইঃ)  উইল ইয়ং মোহাম্মাদ রিজওয়ান (অধিঃ, উইঃ)  বাবর আজম (অধিঃ)  মোহাম্মদ আব্বাস  শাহীন আফ্রিদি  সরফরাজ আহমেদ (উইঃ)  আবিদ আলী  আজহার আলী  ফাহিম আশরাফ  ফায়াদ আলম  ইমরান বাট  জাফর গহর  শাদাব খান  সোহেল খান  শান মাসুদ  নাসিম শাহ  ইয়াসির শাহ  হারিস সোহেল  ইমাম-উল-হক কেন উইলিয়ামসন (অধিঃ)  টড অ্যাসলে  ডগ ব্রেসওয়েল  ট্রেন্ট বোল্ট  মার্ক চ্যাপম্যান  ডেভন কনওয়ে  জ্যাকব ডাফি  মার্টিন গাপটিল  কাইল জেমিসন  স্কট কুগ্গেলেইজন  ড্যারিল মিচেল  জেমস নিশাম  গ্লেন ফিলিপস  মিচেল স্যান্টনার  টিম সিফার্ট (উইঃ)  ইশ সোধি  টিম সাউদি  ব্লেয়ার টিকনার শাদাব খান (অধিঃ)  বাবর আজম (অধিঃ)  শাহীন আফ্রিদি  ইফতিখার আহমেদ  সরফরাজ আহমেদ (উইঃ)  হায়দার আলী  ফাহিম আশরাফ  মোহাম্মদ হাফিজ  মোহাম্মদ হাসনাইন  উসমান কাদির  হারিস রউফ  ওয়াহাব রিয়াজ  ফখর জামান  মোহাম্মাদ রিজওয়ান (উইঃ)  আবদুল্লাহ শফিক  খুশদিল শাহ  হুসাইন তালাত  ইমাদ ওয়াসিম  প্র্যাকটিস ম্যাচ  টি২০আই সিরিজ ১ম টি২০আই  ২য় টি২০আই  ৩য় টি২০আই  টেস্ট সিরিজ ১ম টেস্ট  ২য় টেস্ট  তথ্যসূত্র  বহিঃসংযোগ  বিষয়শ্রেণী:২০২০-এ নিউজিল্যান্ডীয় ক্রিকেট বিষয়শ্রেণী:২০২১-এ নিউজিল্যান্ডীয় ক্রিকেট বিষয়শ্রেণী:২০২০-এ পাকিস্তানি ক্রিকেট বিষয়শ্রেণী:২০২১-এ পাকিস্তানি ক্রিকেট বিষয়শ্রেণী:২০২০–২১ আন্তর্জাতিক ক্রিকেট প্রতিযোগিতা বিষয়শ্রেণী:পাকিস্তান ক্রিকেট দলের নিউজিল্যান্ড সফর
আর্মি (ইং: Army) এটি ১৯৯৬ সালের একটি বলিউড চলচ্চিত্র। ছবিটি পরিচালনা করেছেন রাম শেঠি এবং ছবিটিতে অভিনয় করেছেন শ্রীদেবী, ড্যানি দেনজংপা, শাহরুখ খান, রণিত রাই, রভি কিষান ও মনীশ ব্যাহল। এটি ১৯৯৬ সালের ২৮ জুন মুক্তি দেয়া হয়। চলচ্চিত্রটি শোলে থেকে অনুপ্রাণিত বলে জানা গেছে।    শ্রেষ্ঠাংশে   মনীশ ব্যাহেল - কবির  সুদেশ বেরি - খান  শাহরুখ খান - অর্জুন  কাঞ্চন -  রভি কিষান -  কিরণ কুমার - জেলার  রণিত রাই -  শ্রীদেবী - গীতা  ড্যানি দেনজংপা - নাগরাজ  তিন্নু আনন্দ - পঞ্চম  হারিস কুমার -  আসিফ শেখ - রাহুল   তথ্যসূত্র    বহিঃসংযোগ     বিষয়শ্রেণী:১৯৯৬-এর চলচ্চিত্র বিষয়শ্রেণী:১৯৯০-এর দশকের হিন্দি ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:ভারতীয় মারপিটধর্মী চলচ্চিত্র বিষয়শ্রেণী:প্রতিশোধ বিষয়ক ভারতীয় চলচ্চিত্র বিষয়শ্রেণী:হিন্দি ভাষার অ্যাকশন চলচ্চিত্র
গ্লোরিয়া জিন’স কফিস () একটি কফিশপ ফ্র্যাঞ্চাইজি। অস্ট্রেলিয়া ভিত্তিক এই কোম্পানিটি বিশ্বের ৩৯টি দেশে কফিশপের ব্যবসা পরিচালনা করে। সারা বিশ্বে গ্লোরিয়া জিন’স-এর ১০০০-এরও অধিক দোকান রয়েছে, যার মধ্যে অস্ট্রেলিয়াতেই রয়েছে ৪৬০টির বেশি। ২০১৪ সালে রিটেইল ফুড গ্রুপ নামের একটি কোম্পানি গ্লোরিয়া জিন’সকে ১৬৩.৫ মিলিয়ন মার্কিন ডলারের বিনিময়ে কিনে নেয়।  ইতিহাস গ্লোরিয়া জিন’স কফিস ১৯৭৯ সালে মার্কিন যুক্তরাষ্ট্রের শিকাগো শহরে ইয়ান ভেটকো কর্তৃক প্রতিষ্ঠিত হয়। সেসময় শিকাগোতে ছোট একটি কফি দোকান ও উপহার দোকানের মাধ্যমে গ্লোরিয়া জিন’স এর যাত্রা শুরু হয়।  বর্তমানে যুক্তরাষ্ট্রের ১১০টি স্থানে গ্লোরিয়া জিন’স-এর ব্যবসা পরিচালিত হচ্ছে। ১৯৯৫ সালে বিজ্ঞাপন প্রতিষ্ঠান ডিডিবি নিডহ্যামের ব্যবস্থাপনা পরিচালক নবি সালেহ এবং পিটার আরভিন অস্ট্রেলিয়াতে গ্লোরিয়া জিন’স-এর ব্যবসার উপযোগিতা ও সম্ভাবনা উপলব্ধি করেন এবং গ্লোরিয়া জিন’স ব্র্যান্ডের আন্তর্জাতিক লাইসেন্সিং অধিকারের স্বত্ব কিনে নেন। সালেহ এবং আরভিন অস্ট্রেলিয়াতে সম্পূর্ণ নিজেদের উদ্যোগে গ্লোরিয়া জিন’সের ব্যবসায়িক কার্যক্রম শুরু করেন। যুক্তরাষ্ট্র ও পুয়ের্তো রিকো ব্যতীত তারা অন্যান্য দেশে গ্লোরিয়া জিন’সের ব্যবসায়িক স্বত্ব ক্রয় করেন। ১৯৯৬ সালে অস্ট্রেলিয়ার সিডনিতে গ্লোরিয়া জিন’সের প্রথম কফির দোকান স্থাপিত হয়। এর দুই সপ্তাহ পর সিডনির আরেকটি স্থানে গ্লোরিয়া জিন’স তাদের দোকান স্থাপন করে। অস্ট্রেলিয়াতে কফি ব্যবসার সম্ভাবনা নিরীখের উদ্দেশ্যে এই দোকানগুলো প্রাথমিকভাবে চালু হয়।  পণ্য গ্লোরিয়া জিন’স তাদের নিজেদের ব্র্যান্ডের কফি তৈরীকারী যন্ত্র বিক্রয় করে। এছাড়া বিভিন্ন স্বাদের কফি তারা গ্রাহকদের নিকট বিক্রয় করে থাকে। সম্প্রতি ব্রাজিলের পদকজয়ী সেরা কফির দানা গ্লোরিয়া জিন’স ক্রয় করেছে। ব্রাজিলসহ বিশ্বের বিভিন্ন কফি উৎপাদনকারী দেশ ও অঞ্চল থেকে গ্লোরিয়া জিন’স কফি সংগ্রহ করে।  তথ্যসূত্র  বহিঃসংযোগ Gloria Jean's  Gloria Jean's Australia "God's Millionaires" BRW, May 26 – June 1, 2005  Gloria Jean's website  বিষয়শ্রেণী:অস্ট্রেলীয় ব্যবসায় প্রতিষ্ঠান বিষয়শ্রেণী:অস্ট্রেলিয়ার কফিহাউস ও ক্যাফে বিষয়শ্রেণী:মার্কিন যুক্তরাষ্ট্রের কফিহাউস ও ক্যাফে বিষয়শ্রেণী:২০১৪-এর অধিগ্রহণ ও একত্রীকরণ
নবলক্ষী বন্দর  একটি ছোট অন্তর্বর্তী বন্দর। এই বন্দর হানথাল খাঁড়ি মধ্যে কচ্ছের উপসাগর দক্ষিণ-পশ্চিমে প্রান্তে অবস্থিত।  মোরবি শহর  থেকে ৪৫ কিলোমিটার এবং কান্ডালা বন্দর থেকে ১৬০ কিমি। ন্যাভিগেশন শুধুমাত্র দিবালোক  কয়েক ঘন্টার  সময় অনুমতি দেওয়া হয় জাহাজ চলাচলের; নৌকা নেভিগেশনের জন্য চ্যানেল বয়া ব্যবহার করা হয়। বন্দরে দৈনিক কয়লা  ৮,০০০ থেকে ৯,০০০ এমটি আমদানি হয়। এই বন্দর   গুজরাত সামুদ্রিক বোর্ড দ্বারা পরিচালিত হয়। নিকটতম বিমানবন্দর রাজকোট (১২০ কিমি) এবং জামনগর (১৩৫ কিমি) হয়।  আরও দেখুন  মুন্দ্রা বন্দর  তথ্যসূত্র  বিষয়শ্রেণী:গুজরাতের বন্দর ও পোতাশ্রয় বিষয়শ্রেণী:মোরবি জেলা
খালক সোজি  উজবেকিস্তান থেকে প্রকাশিত একটি রাষ্ট্রীয় চালিত উজবেক ভাষার সংবাদপত্র।   ইতিহাস এবং প্রোফাইল  এটি একটি সরকারী মালিকানাধীন প্রকাশনা।  আব্বাশন উসমানভ জুলাই ২০০৬ পর্যন্ত দৈনিকটির প্রধান সম্পাদক ছিলেন  শুক্রত জব্বারভ তাঁর স্থলাভিষিক্ত হন।   পত্রিকাটির একটি রুশ ভাষার ভগিনী প্রকাশনার রয়েছে, নারদোনে স্লোভো ।     তথ্যসূত্র       বহিঃসংযোগ    বিবিসি উজবেকিস্তান মিডিয়া বিষয়শ্রেণী:রাষ্ট্রীয় গণমাধ্যম বিষয়শ্রেণী:উজবেকিস্তানের সংবাদপত্র বিষয়শ্রেণী:উজবেক ভাষার সংবাদপত্র
এক যে ছিল রাজা  বাংলাদেশের গাজীপুর জেলায় অবস্থিত ভাওয়াল রাজবাড়ির রাজা রমেন্দ্রনারায়ণ রায়ের জীবন, জীবনাবসান ও তার প্রত্যাবর্তনকে কেন্দ্র করে তৈরী একটি ২০১৮ সালের ভারতীয় বাংলা চলচ্চিত্র। এই সিনেমার পরিচালনায় ছিলেন বাংলা চলচ্চিত্রের স্বনামধন্য পরিচালক সৃজিত মুখোপাধ্যায় ও প্রযোজনায় এসভিএফ। ভাওয়াল রাজবাড়ির রাজা রমেন্দ্রনারায়ণ রায় থেকে অনুপ্রাণিত এবং তাঁরই উপর ভিত্তি করে কল্পিত মহারাজা মহেন্দ্র কুমার চৌধুরীর এবং ভাওয়াল সন্যাসীর চরিত্রগুলিতে অভিনয় করেছেন যিশু সেনগুপ্ত। এই ছবিতে বিভিন্ন সহায়ক চরিত্রে আরো অভিনয় করেন খ্যাতিমান বাংলাদেশী অভিনেত্রী জয়া আহসান, বাংলা চলচ্চিত্র জগতের অন্যতম বিশিষ্ট অভিনেত্রী, পরিচালিকা অপর্ণা সেন, অনির্বাণ ভট্টাচার্য, প্রতিভাশালী অভিনেতা অঞ্জন দত্ত, রুদ্রনীল ঘোষ এবং তনুশ্রী শঙ্করের কন্যা সুপ্রতিষ্ঠিত নায়িকা, শ্রীনন্দা শঙ্কর। ২০১৮ সালের দুর্গাপুজোয় চলচ্চিত্রটি দেশজুড়ে মুক্তি পায়।  চলচ্চিত্রটির বেশিরভাগ শুটিং হয় মুর্শিদাবাদের কাঠগোলাতে। ছবিটি ভারতের ৬৬তম জাতীয় চলচ্চিত্র পুরস্কারে বাংলা ভাষাতে সেরা কাহিনী-চিত্রের ক্যাটাগরিতে জাতীয় চলচ্চিত্র পুরস্কার জেতে।   কাহিনী সংক্ষেপে  এই ছবিটি ভারতের আদালতে দীর্ঘকাল যাবৎ চলতে থাকা বিতর্কিত ভাওয়াল মামলার উপর ভিত্তি করে বানানো। প্রায় এক দশক পূর্বে দার্জিলিঙে যে ভাওয়ালের রাজাকে মৃত বলে মনে করা হয় সেই মহারাজা মহেন্দ্র কুমার চৌধুরীই তিনি এমনটি দাবি করে সন্ন্যাসী হঠাৎই প্রত্যক্ষ হন।   কুশীলব   ভাওয়াল রাজা রমেন্দ্র নারায়ন রায় চৌধুরী চরিত্রে যিশু সেনগুপ্ত  মৃন্ময়ী দেবী চরিত্রে জয়া আহসান  সত্য বন্দ্যোপাধ্যায় চরিত্রে অনির্বাণ ভট্টাচার্য  উকিল ভাস্কর মুখোপাধ্যায়ের চরিত্রে অঞ্জন দত্ত  উকিল অনুপমা বসুর চরিত্রে অপর্ণা সেন  ডাঃ অশ্বিনী দাশগুপ্ত চরিত্রে রুদ্রনীল ঘোষ  চন্দ্রবটি দেবী চরিত্রে রাজনন্দিনী পাল  জজের চরিত্রে বরুণ চন্দ  র‌্যাঙ্কিন চরিত্রে অ্যালেক্স ও'নিল  বাইজি কদম্বরীর চরিত্রে শ্রীনন্দা শংকর   সঙ্গীত    শুভমুক্তি ও দর্শক দ্বারা গ্রহণ  এক যে ছিলো রাজা ২০১৮ সালের ১২ই অক্টোবর পুজোয় মুক্তি পায়। জনপ্রিয় বাংলা সংবাদপত্র আনন্দবাজার পত্রিকা, চলচ্চিত্রের প্রেক্ষায় প্রধান অভিনেতা যিশু সেনগুপ্ত সম্বন্ধে লেখে যে এই চলচ্চিত্রে যিশুর কেরিয়ারের অন্যতম সেরা অভিনয় দেখতে পাওয়া যায়। আনন্দবাজার পত্রিকা নায়িকা জয়া আহসানের অভিনয় প্রতিভারও বহু প্রশংসা করে।   তথ্যসূত্র    বহিঃসংযোগ     বিষয়শ্রেণী:২০১৮-এর চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:সৃজিত মুখোপাধ্যায় পরিচালিত চলচ্চিত্র বিষয়শ্রেণী:ভারতীয় নাট্য চলচ্চিত্র বিষয়শ্রেণী:ভারতীয় আদালতের চলচ্চিত্র বিষয়শ্রেণী:মৃত্যু সম্পর্কে চলচ্চিত্র